CELEX: E2012P0004
Language: mt
Date: 2012-06-02 00:00:00
Title: Azzjoni mressqa fit- 2 ta’ Ġunju 2012 minn Risdal Touring AS kontra l-Awtorità ta’ Sorveljanza tal-EFTA (Il-Każ E-4/12)

25.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 324/11
            
         Azzjoni mressqa fit-2 ta’ Ġunju 2012 minn Risdal Touring AS kontra l-Awtorità ta’ Sorveljanza tal-EFTA
   (Il-Każ E-4/12)
   2012/C 324/09
   Azzjoni kontra l-Awtorità ta’ Sorveljanza tal-EFTA tressqet quddiem il-Qorti tal-EFTA fit-2 ta’ Ġunju 2012 minn Risdal Touring AS, irrapreżentata minn Jon Midthjell, avukat, Advokatfirmaet Midthjell AS, Grev Wedels plass 5, 0151 Oslo, in-Norveġja.
   Ir-Rikorrent jitlob lill-Qorti tal-EFTA sabiex:
   
               (1)
            
            
               Tannulla d-deċiżjoni kkontestata; kif ukoll
            
         
               (2)
            
            
               Tordna lill-konvenut u lil kwalunkwe intervenjent iħallsu l-ispejjeż.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               Ir-Rikorrent huwa kumpanija privata, inkorporata fin-Norveġja. Il-kumpanija hija operatur fis-suq tax-xarabanks tat-tours, attiva fin-Norveġja u bosta Stati Membri tal-UE.
            
         
               —
            
            
               Ir-Rikorrent ifittex l-annullament tad-Deċiżjoni tal-ASE, kif innotifikata fil-5 ta’ April 2012, u sussegwentement innotifikata fl-4 ta’ Mejju 2012, li tiċħad l-aċċess pubbliku għad-dikjarazzjoni kompluta tal-kontenut fil-Każ tal-ASE Nru 70506.
            
         
               —
            
            
               Ir-Rikorrent isostni li l-Awtorità tas-Sorveljanza tal-EFTA:
               
                           —
                        
                        
                           kisret l-Artikolu 2(1) tar-RAD u l-Artikolu 4(2) tar-RAD billi rrifjutat li tagħti aċċess għal dikjarazzjoni sħiħa tal-kontenut fil-Każ tal-ASE Nru 70506;
                        
                     
                           —
                        
                        
                           kisret l-Artikoli 2(1) u 4(2) tar-RAD safejn id-deċiżjoni kkontestata rrifjutat li tiżvela l-mistoqsijiet fattwali li l-ASE talbet lill-Gvern Norveġiż, lill-Belt ta’ Oslo u lir-riċevitur tal-għajnuna potenzjalment mhux skont il-liġi sabiex tistabbilixxi jekk kellhiex tiftaħ proċedura ta’ investigazzjoni formali wara li fit-8 ta’ Settembru 2011 il-konvenut irċieva l-ilment dwar għajnuna mill-Istat;
                        
                     
                           —
                        
                        
                           kisret l-Artikoli 2(1) u 4(2) tar-RAD safejn id-deċiżjoni kkontestata rrifjutat li tiżvela t-tweġibiet fattwali li l-ASE rċeviet mingħand il-Belt ta’ Oslo u r-riċevitur tal-għajnuna potenzjalment mhux skont il-liġi sabiex tistabbilixxi jekk kellhiex tiftaħ proċedura ta’ investigazzjoni formali wara li fit-8 ta’ Settembru 2011 il-konvenut irċieva l-ilment dwar għajnuna mill-Istat; kif ukoll
                        
                     
                           —
                        
                        
                           kisret l-Artikolu 16 tal-SCA safejn id-deċiżjoni kkontestata naqset milli tagħti r-raġunijiet.